cyanic-selkie/wikianc huggingface dataset:
Forgetting Sarah Marshall
Plot
Ear't er weromfljocht nei syn wenplak Los Angeles, giet Peter noch in kear by de bar del dêr't Rachel him mei nei ta nommen hat, dy earste jûns dat se tegearre útgiene. Dêr hellet er har topless foto út it manljushúske. Keoki, de bareigner, komt him tenei, mar Peter seit tsjin him dat er him safolle slaan kin as er wol, mar dat er de foto fan Rachel net weromkriget. Letter mankepoatet in bliedende en hielendal yninoar sleine Peter de hotellobby binnen, rint nei Rachel by de resepsje ta en leit sûnder wat te sizzen de foto op 'e baalje foar har del.
Spin-off-film
Yn 2010 kaam de film Get Him to the Greek út, dat in spin-off fan Forgetting Sarah Marshall is. De film waard makke troch regisseur Nicholas Stoller en filmprodusint Judd Apatow. De haadrollen waarden fertolke troch Russell Brand, dy't fannijs yn 'e hûd fan rockmuzikant Aldous Snow kroep, en Jonah Hill as in nij personaazje. Kristen Bell hat yn Get Him to the Greek in cameo as Sarah Marshall, yn in promoasjefilmke foar 'e nije dramasearje Blind Medicine ("Bline Genêskunde"), wêryn't Marshall de rol fan in fisueel beheinde sjirurch spilet.
Wiebe Kornelis Walstra
Wiebe Kornelis Walstra (Terwispel, 8 maart 1852 - Arnhim, 22 maaie 1917) wie in ûnderwizer, (mei)skriuwer fan skoalleboekjes en meiwurker by ûntwikkeljen fan wandplaten foar it ûnderwiis.
It Proses fan Schamgorod
Histoaryske eftergrûn
De Amerikaanske teolooch en minskerjochte-aktivist Robert McAfee Brown hat dit histoaryske foarfal mank de ferskrikkings fan Auschwitz noch wat fierder beljochte: "It proses duorre ferskate jûnen oan. Tsjûgen waarden heard, bewiismateriaal gearbrocht, konklúzjes waarden lutsen, en út dat alles kaam einlings in unanym fûnis fuort: de Heare God Almachtich, Skepper fan Himel en Ierde, waard skuldich befûn oan misdieden tsjin 'e skepping en de minskheid. En doe, nei wat Wiesel omskriuwt as in 'ivichheid fan stilte', seach de talmoedgelearde omheech nei de loft en sei: 'It is tiid foar it jûnsgebed,' en doe seine de leden fan it tribunaal it maariv, de jûnbea, op."
Sicco Douwe fan Aylva
Biografy
Sicco Douwe fan Aylva waard op 30 maaie 1734 yn Holwert Benne. Hy stamme út it laach Fan Aylva dat hast 200 jier lang grytmannen foar de gritenij West-Dongeradiel levere. Syn heit wie jonker Hessel Douwe van Aylva (1700-1774) en syn mem Bowina fan Burmania (1702-1771). Hessel Douwe fan Aylva wie fan 1722 oant 1763 en fan 1769 oant 1772 grytman fan West-Dongeradiel dy’t ûnder syn bestjoer opfoel troch syn religieuze ferdraachsumheid. Hessel Douwe van Aylva ûnderhâlde freonskiplike relaasjes mei tal fan heechleararen oan de Hegeskoalle fan Frjentsjer.
Sint-Martinustsjerke
In Sint-Martinustsjerke of in Sint-Maartenstsjerke is in tsjerke dy't neamd is nei de hillige Martinus fan Toers. In soad fan sokke tsjerken steane yn Sint-Martinusparochy's.
Durkje Haringa
De natoer is har grutste ynspiraasjeboarne. De romte fan it Fryske lânskip mei syn stilte, rêst en syn wolkepartijen fassinearret har. Se wurket dan ek leafst bûten en besiket dan de sfear wer te jaan yn har wurk. Sa binne de measte fan akwarellen oer It Waad, de kust en oare natoergebieten as De Deelen ûntstien. Neist lânskippen makket se ek stillibbens en akwarellen fan blommen.
Marjolein Spitteler
Marjoleins wurken besteane út skilderingen, tekeningen en fotografy. Se wurket mei inkt, kollaazje, potlead en digitale techniken. As materiaal brûkt se ek koper, sulver en aluminium.
Wim van Krimpen
Biografy
Yn it jier 2000 by syn ôfskiedsfeest yn de Kunsthal krige hy twa ûnderskiedings, in keninklike en in gemeentlike, foar syn fertsjinsten yn de Nederlânske kultuerwrâld. Hy waard beneamd ta Ridder fan de Oarder fan Oranje-Nassau. Nammens de gemeente krige hy de Wolfert van Borselenpeinje. Yn 2006 krige hy syn tredde bûtenlânske ûnderskieding, ûntfongen fan de ambassadeur fan Eastenryk yn De Haach, de hear Erwin Kubesch.
Ree
Beskriuwing
thumb|right|250px|De reebok links hat in seiseinder De ree hat in sângiele oant readbrune simmerfacht, by't winter is dizze mear griisbrún oant swart fan kleur. Folwoeksen bisten hawwe gjin flekken. Dúdlik te sjen is de wite oant gielige rompflek. By mantsjes is dizze flek simmerdeis frij ûndúdlik. De noas is swart en de kin is wyt. De sturt is frij lyts (2-4 sm.) en allinnich sichtber by it skiten. Winterdeis stekt by it wyfke in boskje wite hierren tusken de efterpoaten nei efteren, dat op in sturt liket.
Hâlden en dragen
Winterdeis binne reeën minder territoriaal, mooglik omdat de bisten enerzjy sparje moatte troch frettentekoart, of omdat troch krapte oan fretten bisten faker harren eigen territoarium ferlitte moatte om fretten te finen. Se kinne har dan bytiden gearfoegje yn kuddes fan oant wol tritich bisten, mei in dúdlike hiërargy tusken de bokken.
Natuerlike fijannen
De grutste fijân fan de ree is de Euraziatyske lynx. Ek wolf, brune bear en hûnen jeie op reeën. Jonge kealtsjes falle wolris ten proai oan earnen, de foks, de wylde kat en it wilde swyn. Benammen yn de earste wiken nei de berte binne de keallen gefoelich. Ek stjerre in soad bisten yn de winter troch ynfeksjes oan de luchtwegen of fiedselgebrek.
Kapeseachbekken
Untwikkeling
Yn 1758 naam Carolus Linnaeus de Kapeseachbek op yn it skaai fan de Seachbekken (Mergus). It skaai fan de Kapeseachbekken is yn 1853 ynfierd troch Ludwig Reichenbach. It wurdt lykwols ek wol sjoen as ûnderskaai fan de Seachbekken.
Juliette Binoche
thumb|Juliette Binoche, 2012. thumb|right|Binoche op it [[Toronto International Film Festival yn 2007]] Juliette Binoche (Parys, 9 maart 1964) is in Frânske aktrise. Yn 1997 wûn sy in Academy Award foar har byrol yn The English Patient. Yn 2001 waard hja op 'e nij nominearre foar de haadrol yn Chocolat. Binoche wûn dêrneist mear as tsien oare filmprizen, sa as in BAFTA Award, in Sulveren Bear, in César du Cinéma en ferskate European Film Awards.
Laetitia Casta
Boeken
thumb|rechts|Laetitia Casta yn 2005
François Jaffrennou
Jonkheid en komôf
Jaffrennou waard yn 1879 berne yn Carnoët, yn it Frânske departemint Côtes-du-Nord (no Côtes-d'Armor), dat ûnderdiel útmakket fan Bretanje. Hy kaam út in begoedige sosjaal fermidden. Syn heit, Hernin Jaffrennou, wie notaris. Syn mem, Anna Ropars, kaam fan Bolazec. Jaffrennou learde nei de middelbere skoalle troch en studearre rjochten.
Iere jierren
As jongeman fan 21 jier joech Jaffrennou him by de Bretonske Regionalistyske Uny (URB), in nasjonalistyske politike partij, dy't yn augustus 1898 yn Morlaix oprjochte waard troch Régis de l'Estourbeillon mei Anatole Le Braz as earste foarsitter. Jafffrennou waard sekretaris fan 'e ôfdieling fan 'e URB dy't wijd wie oan 'e Bretonske taal en literatuer. Fan 1898 oant 1899 wurke er as sjoernalist foar de krante La Résistance yn Morlaix, wêrfoar't er in bledside oer Bretonske literatuer skreau.
Niccolò Machiavelli
Krektas Leonardo da Vinci wurdt Machiavelli beskôge as in foaroansteand persoan út de Renêssânse. Hy is it meast ferneamd fan syn politike ferhanneling Il Principe, skreaun yn 1513, mar pas publisearre yn 1532, fiif jier nei syn ferstjerren. Alhoewol't er Il Principe yn freonefermiddens omgean liet, is syn ienige by libben publisearre wurk Dell'arte della guerra oer militêre wittenskip. Sûnt de sechtjinde iuw is syn wurk it foarbyld fan de synysk-realistyske beneikommen fan politike macht. In slûchslimme en misliedende polityk wurdt nei Machiavelli machiavellistysk neamd.
Poggle de Mindere
Opkomst
Poggle wurdt berne op 'e planeet Geonosis as lid fan 'e wurkerkaste fan 'e Geonosianen, mar mei help fan 'e manipulative Sith-master Darth Sidious klimt er op ta de posysje fan aartshartoch. Dêrmei is er de nominale hearsker oer Geonosis, hoewol't er yn it geheim ferantwurding skuldich is oan 'e Geonosiaanske keninginne Karina de Grutte. Poggle kriget troch syn hege amt tafersjoch en sizzenskip oer de grutte robotproduksjefabriken op Geonosis, wat him tige brûksum makket foar Darth Sidious.
Yn The Clone Wars
Poggle wurdt neitiid finzen set op Coruscant, dêr't er geregeldwei ûnderfrege wurdt troch aginten fan 'e feilichheidstsjinst fan 'e Galaktyske Republyk. Ien fan 'e ûnderwerpen is it bestean fan plannen foar de bou fan in superwapen, dêr't Poggle yn 't earstoan neat oer seit te witten. Meitiid jout er lykwols ta, en ûnthjit er syn help foar de bou fan sa'n superwapen troch de Republyk. Hy mei dan weromkeare nei Geonosis om tafersjoch op it projekt te hâlden. Ienris dêre organisearret er lykwols in opstân ûnder de Geonosianen om syn eigen flecht mooglik te meitsjen nei gebiet dat yn 'e hannen is fan 'e separatisten.
Trijehûs
Trijehûs is in hûsnamme en delsetting noardeast fan Grou yn de gemeente Ljouwert.
Albert Mol
Albert Mol (Amsterdam, 3 jannewaris 1917 — Laren, 9 maart 2004) wie in Nederlânsk akteur, dûnser, kabaretier en skriuwer.
Mesen
It besjen wurdich
Yn Mesen stiet ek it monumint All Together Now ta ontinken fan it krystbestân yn de Twadde Wrâldkriich. Yn 1914 ferlieten Britske en Dútske soldaten dêr de rinfuorgen om meiïnoar Kryst te fieren. It wie eefkes dien mei de oarloch en de soldaten fuotballen sels meiïnoar.
Young Guns II
Young Guns II is in Amerikaanske biografyske westernfilm út 1990 ûnder rezjy fan Geoff Murphy, mei yn 'e haadrollen Emilio Estevez, William Petersen, Kiefer Sutherland en Lou Diamond Phillips. De film is it ferfolch op 'e súksesfolle western Young Guns, út 1988, dy't love waard om syn relatyf akkurate werfertelling fan it iere libben fan 'e bandyt Billy the Kid. Young Guns II fertelt hoe't Billy úteinlik oan syn ein kaam, mar hoewol't yn grutte halen de bekende foarfallen yn byld brocht wurde, is dizze film folle minder histoarysk ferantwurde, benammen as it giet om it oerlibjen fan Billy en syn identifisearring mei Brushy Bill Roberts, dy't neffens histoarisy in fantast wie. De film krige oer it algemien negative oant tuskenbeiden resinsjes fan 'e filmkritisy, mar wie likegoed in kommersjeel súkses yn 'e bioskopen.
Weststellingwerf
Polityk
Ferkiezingsresultaten foar de gemeenteried sûnt 1998:
Young Guns II
Plot
Dat, Billy lit himsels arrestearje yn ôfwachting fan it proses dêr't er tsjûgje moat en de ûnthjitten amnesty. Sadree't gûverneur Wallace lykwols Lincoln ferlitten hat, wurdt him troch de pleatslike ofsier fan justysje Ryerson fertelt dat dy wetlik sjoen neat te krijen hat mei de ôfspraken dy't Billy mei de gûverneur makke hat. Hy seit Billy oan dat er gewoan berjochte wurde sil om úteinlik ophongen te wurden lykas eltse oare moardner. No is it sa dat Billy seinge is mei grouwe polzen en lytse hannen, dat hy wit him mei wat muoite en pine fan syn hanboeiens te befrijen, wêrnei't it foar him in kâld keunstke is om fia de skoarstien te ûntsnappen. Hy siket Rudabaugh en Garrett op en trijeresom ride se werom mei wite kappen oer it gesicht om har foar te dwaan as lju dy't Billy the Kid lynche wolle. De helpsheriffs ferwachtsje al in lynchkliber en binne mar al te ree om dy tewille te wêzen. As de sabeare lynchers te hearren krije dat Billy ûntsnapt is, nimme se der sadwaande genoegen mei dat syn eardere trewanten Doc Scurlock en José Chavez y Chavez oan harren oerdroegen wurde, dy't se sa sûnder in skot te lossen befrije kinne. Underweis út Lincoln wei komme se lykwols de echte lynchkliber tsjin, wêrnei't se har dochs noch in wei út it stedsje fjochtsje moatte, dat fierhinne ferrinnewearre efterbliuwt.
Yn 1950 seit Phelan, nei't er Brushy Bill syn hiele ferhaal oanharke hat, ta om 'e âldman te helpen om dochs noch de ûnthjitten amnesty te bemachtigjen. Teksten dy't dêrnei yn byld ferskine, fertelle hoe't it fierder gie mei de haadrolspilers fan it ferhaal. Arkansas Dave Rudabaugh waard koart nei syn oankomst yn Meksiko by wize fan ôfskrikwekkend foarbyld ûnthalze om foar te kommen dat Meksiko in taflechtsoard foar Amerikaanske banditen wurde soe. Garrett publisearre it boek dat er yn gearwurking mei Ash Upson oer syn jacht op Billy the Kid skreaun hie, mar dat waard in flop. Uteinlik waard er yn 1908 troch in jongeman deasketten. Phelan beävensearre dat Brushy Bill de gûverneur fan Nij-Meksiko moetsje koe, mar nettsjinsteande dat doe noch libbene freonen fan Billy the Kid syn ferhaal befêstigen, waard er net leaud. Hy ferstoar minder as in moanne letter. Oft er wier Billy the Kid wie, bliuwt sadwaande in mystearje.
Jesse Klaver
Twadde Keamer (2010-2017)
De Frânske ekonoom Thomas Piketty waard op inisjatyf fan Klaver yn oktober 2014 troch de Twadde Keamer útnûge foar in harksitting. De oanpak fan belestingûntwiking is in prioriteit fan Klaver, wêroer't er ek kontakten ûnderhâldt mei âld-GrienLinks-spindoctor Tom van der Lee, tsjintwurdich kampanjedirekteur fan Oxfam Novib.
Josephine Baker
Baker adoptearre bern út alle dielen fan de wrâld, har bern waarden dêrom de reinbôgebern neamd.
Mauritiustsjerke (Drylts)
Skiednis
Foargonger fan de hjoeddeiske tsjerke wie in oarspronklik katolike tsjerke út de 14e iuw, dy't by it Sint-Marijekleaster fan de Karmeliten hearde en op it plak fan it tsjintwurdige tsjerkhôf oan de Galamagrêft stie. De tsjerke, in trijeskepich gebou mei in sealtektoer en in treptuorke yn de hoeke fan de noarder sydbeuk, datearre nei alle gedachten krekt lykas it kleaster út de 14e iuw. Op 5 july 1572 waard it oanbuorjende kleaster troch de wettergeuzen ferneatige, mar de tsjerke bleau stean.
De Trije Terpen
De Trije Terpen (nijbouwyk)
thumb|300px| De Trije Terpen Súdwestlik fan Dokkum wurdt de nijbouwyk De Trije Terpen oanlein. Dy wyk is neamd nei de trije terpen oan de eardere Dokkumer Mar.
Strjitten yn Aldeholtpea
De Strjitten yn Aldeholtpea:
Ed Nijpels
Underskieding
Op 20 novimber 1989 wurdt Nijpels beneamd ta Ridder yn de Oarder fan de Nederlânske Liuw. Ek is hy beneamd ta Kommandeur yn de Oarder fan Oranje-Nassau.
Jeropeeske Sintrale Bank
thumbnail|right|It gebou fan de Jeropeeske Sintrale Bank yn Frankfort. thumbnail|Euroteken bûten it haadkantoar fan de JSB yn Frankfurt. De Jeropeeske Sintrale Bank (JSB) is ien fan de wichtichste banken op 'e wrâld, ferantwurdlik foar monetêre wetjouwing foar de 19 lidsteaten fan de eurosône.
Truerd (Stiens)
De buorskip is ûntstien op in terp. Yn 1409 kaam it plak foar as Truyerd. Dy âlde namme, en ek Triuwerd is in gearfoeging fan "triu" (beam) en "werd" (wierde (wierde). De terp is foar it grutste part egalisearre.
Grutte Priis Formule 1 fan Emylje-Romanje 2022
Kwalifikaasje systeem
It Grutte Priis-wykein begjint op freed mei de earste frije training fan sechstich minuten. Dêrnei folget in kwalifikaasje, dy 't de startopstelling foar de sprintkwalifikaasje bepaalt. By dizze kwalifikaasje meie de koereurs allinnich de sêfte bannen brûke.
Herman Vos
Herman hat him talein op it skilderjen fan hûnen en hynders en dan faak yn portretfoarm. Ek de natoer is faak tema yn syn wurken.
Pannoanje
De Romeinske oermastering
De lettere keizer Augustus, dy't doe noch Oktavianus hiet, luts út de provinsje Illirikum wei yn 35 f.Kr. op tsjin de Pannoanjers. Hy hie súkses en besette Sisak (Siscia). It gebiet wie noch net hielendal oermastere en it soe oant 9. f.Kr. duorje foardat de Romeinen de Pannoanjers ferslein hienen. It nij oermastere gebiet waard tafoege oan Illyrikum mei de Donau as grins.
Tsjissebuorren
Tsjissebuorren wie in delsetting east fan Blije yn de gemeente Noardeast-Fryslân.
De namme komt ek foar as Tjisseburen en Tjisse buiren. Hy is ôflaat fan de manljusnamme Tsjisse.
Boerum
Skiednis
Yn de buorren hawwe yn de rin fan de tiid feroarings om de tsjerke hinne west, oan de Uithof en de Hearestrjitte bylâns dy't de trochgeande rûte fan súd nei noard foarmjen gie en it doarp in langhalich karakter joech. Om de tsjerke stiet de Uithof, in fariaasje oan wenten dêr't it pân Uithof 4 (± 1840) mei in sûterrên en in oer in trepbordes berikbere haadferdjipping fan opfalt. Oan De Wendel is yn 1878 op it stee fan de âlde pastorij yn in grutte tún in nijenien setten, in grutte blokfoarmige middengongwenning mei in ferdjippe portyk. Ek oan de Hearestrjitte steane in oantal soksoarte wenten, inkelde mei dekorative eleminten. Krekt eastlik fan de terp lei de wichtige Eysmastate.
Mienskip
De feriening foar Pleatslik Belang hjit "Iendracht". It doarpshûs fan Boerum oan de Meihuizenstrjitte hjit Toutenburg. De jachthaven hjit De Dwinger.
2 Henoch
2 Henoch, ek wol bekend as Henoch (Tsjerkeslavysk) of Geheimen fan Henoch, is in algemien as apokryf beskôge religieuze tekst, besibbe oan it Alde Testamint fan 'e Bibel. Ornaris wurdt tocht dat it fan joadske oarsprong wêze moat, mar in minderheid fan 'e bibelwittenskippers sjocht it as in ier-kristlike tekst. Yn 'e regel wurdt it datearre yn 'e earste iuw; inkelen wolle hawwe dat it fan letter datum is. 2 Henoch moat net betize wurde de grutdiels ûnbesibbe geskriften Henoch of 1 Henoch en 3 Henoch. Neffens de tekst fan 2 Henoch soe de skriuwer de bibelske persoan Henoch wêze, de oerpake fan Noäch, dy't yn Genesis 5:21-24 neamd wurdt, mar dat is in pseudepigrafyske taskriuwing, en de wiere auteur is anonym.
Hendrik Petrus Berlage
thumb|Hendrik Petrus Berlage thumb|250px|De Beurs fan Berlage, Amsterdam thumb|250px|Gemeentemuseum De Haach thumb|250px|It jachtslot St. Hubertus thumb|250px|Plan Súd, Amsterdam Hendrik Petrus Berlage (Amsterdam, 21 febrewaris 1856 – De Haach, 12 augustus 1934) wie in Nederlânsk arsjitekt en stêdeboukundige dy't in soad ynfloed hân hat..
Martinytsjerke (Frjentsjer)
Ynterieur
In lettere teologyske fernijing wie dat ek it hillich jûnsmiel ferbûn waard oan 'e preek, en dat dat sadwaande tenei fierd wurde moast oan lange tafels dy't yn 'e midden fan 'e gemeente yn 'e middentsjerke pleatst waarden. Dat makke ek de sakramintstsjerke oerstallich, en by in restauraasje yn 1870 waard ek dy romte by de middentsjerke lutsen. By de grutte restauraasje fan 1940-1943, nei plannen fan Herman van der Kloot Meijburg, waard de sakramintstsjerke lykwols foar in diel yn 'e âlde steat werombrocht. Dêrby waard fierders de preekstoel fan syn âlde plak oan 'e noardkant helle en ferpleatst nei de eastlike útein, sadat de tsjerke in ynrjochting yn 'e lingterjochting krige. It koar waard doe wer krekt as foarhinne it plak om it hillich jûnsmiel te fieren. As nij elemint waard in liturgyske tafel (alter) tafoege. Ek waard de doop wer losmakke fan 'e preekstoel en de doopfonte ferpleatst nei in plak njonken de tafel. By de restauraasje fan 1996 waard it ynterieur skildere. Yn 'e jierren dêrop waarden yn fazen de ruten fernijd en it meubilêr reparearre.
Eastfriezen
thumb|right|300px|[[Eastfryslân en East-Fryslân.]] Eastfriezen (Dútsk: Ostfriesen) binne, yn rûmere betsjutting, de ynwenners fan East-Fryslân yn it noardwesten fan de Dútske dielsteat Nedersaksen. Yn de lytsere betsjutting binne de Eastfriezen de eastlike tûke fan de Friezen, in Germaansk folk en beheart, mei de Denen, Sorben, Sinty en Roma ta de erkende minderheden yn Dútslân. Hja binne nau besibbe mei de Sealterfriezen, dy't ôfkomstich binne út East-Fryslân en ferfearn binne fan de kuststreek nei it binnenlân.
Archeon
It Archeon biedt ek edukative programma's oan. Foar basisskoallelearlingen hat it museum in pakket ûntwikkele dat oanslút by in pear yn it skiednisûnderwiis in soad brûkte lesmetoaden. Yn de moannen dat it park ticht is, komme archeotolken nei skoallen.
Sisak
Sisak is in Kroatyske stêd súdlik fan Zagreb. It is de haadstêd fan de provinsje Sisak-Moslavina. Yn 2001 wie it ynwennerstal 45.992. De stêd leit oan de Sava, by de mûning fan de Kupa. Sisak is in sintrum fan de Kroatyske metaalyndustry en hat in oaljeraffinaderij.
De Jouwer
Ferkear en ferfier
Nei 1820 waard begûn mei de oanlis fan in net fan Rykswegen. Ljouwert krige ferhurde diken as ferbining mei Harns, Grins, Oerisel en ek mei Snits, dat nei it suden troch in Rykswei mei de Lemmer ferbûn waard. Yn oansluting dêrop liet it provinsjaal bestjoer fan 1842 ôf in grut tal ynterlokale diken oanlizze. Yn 1882 waard in dyk oanlein fan De Jouwer oer It Hearrenfean nei De Gerdyk. Fjouwer jier letter kaam der in tramferbining fan De Jouwer nei Snits. Yn 1901 krige De Jouwer in ferbining oer Sint Nyk nei de haven fan de Lemmer. Dêr koe mei de Lemmerboat oer de Sudersee nei Amsterdam reizge wurde.
Gieljitters
Krektas kastmakkers wiene ek de giel- of koperjitterijen taleveringsbedriuwen foar de klokmakkerijen. Sa wiene der fabriken as fan Piter de With en Gieljitterij Keverling. It bedriuw fan Keverling waard yn de tweintichste iuw ûnderdiel fan museum De Jouwer, dat ek in grutte klokkekolleksje hat.
Ballonfeesten
De Fryske Ballonfeesten wurde al fan 1985 ôf hâlden. Der stige elke dei sa'n 35 hiteluchtballonnen op fan de Nutsbaan op De Jouwer. Alle jierren binne der in protte toeristen om it evenemint te besjen. Neist it omheech gean fan de ballonnen binne der ek altyd optredens fan artysten.
Boerebrulloft
Yn park Heremastate op De Jouwer wurdt sûnt 1954 in tradisjonele boerebrulloft neispile, lykas dat troch de hegerein om 1850 dien waard. It bart op de woansdei as de ballonfeesten begjinne.
Lúkswâld
Mienskip
thumb|left|Doarpshûs 't Trefpunt Pleatslik Belang bestie yn 2002 hûndert jier en fierde dat mei in eksposysje. It fernijde doarpshûs 't Trefpunt waard yn 2016 op 'e nij iepene. Tsien kear yn 't jier ferskynt de doarpskrante, dêr't ek it skoalnijs yn stiet.
Apollo Trio
It Apollo Trio fan De Jouwer wie in bandsje dat benammen yn it lêste fearnspart fan de 20e iuw bekend wie yn Fryslân.
Hetty Janssen
Wurk
Foardat se yn de polityk kaam, wurke sy as dosint natuerkunde, skiekunde, wiskunde en technyk (1976-1988).
Fan 2000-2004 wie se algemien direkteur fan CBD-Fryslân, Biblioteekservice-organisaasje yn Fryslân
It Pealtsje fan Easterlittens
It ferhaal yn it koart
Yn Easterlittens wenne in earme skuonmakker dy’t dreamde dat er op de Papenbrug yn Amsterdam syn gelok fine soe. Hy gie doe nei Amsterdam dêr't der trije dagen omswalke, hy tocht krekt dat it better wie as er thús bleaun wie, doe't in âlde bidler him oanskeat. De skuonmakker die syn ferhaal en de bidler ferklearre him foar gek. De bidler hie ek alris trije kear dreamd, mar dan dat hy nei Easterlittens gean moast dêr't achter it hûs fan in skuonmakker ûnder in pealtsje in pot mei jild bedobbe wie. Hy wie dêr fansels nea hinne gien. De skuonmakker sei neat mar gie gau wer nei hûs dêr't syn frou tige bliid wie doe't er de pot mei jild boppe de grûn helle.
Hetty Janssen
Wurk
Yn 2010 waard se lid fan 'e ried fan bestjoer fan it behannelsintrum Woodbrookers yn Koartehimmen; dat wie Janssen oant 2012.
Takomst
Fan 2023 ôf sil Janssen lid wêze fan de Earste Keamer fan de Steaten-Generaal en as lid fan de kombinearre fraksje PvdA / Grien Links.
Miami International Autodrome
Foar it sirkwy fan 5,4 kilometer en 19 bochten, wurde alle nije en besteande diken op it terrein fan it Hard Rock Stadium brûkt, wêrby't de nije permaninte asfaltdiken dy't it sirkwy brûke sil, yntegrearre wurde. In pear wiken foar de Grutte Priis wurdt it sirkwy opboud foar it racewykein, Sadree 't it racewykein foarby is, wurdt it sirkwy demontearre en is it terrein fan it Hard Rock Stadium wer geskikt foar normaal gebrûk.
Gold Coast (Queenslân)
Demografy
Ofsjoen fan it Ingelsk binne de meast sprutsen memmetalen yn 'e Gold Coast: Mandarynsk (1,6%), Japansk (1,0%), Koreaansk (0,6%), Spaansk (0,6%) en Kantoneesk (0,5%).
Op religieus mêd bestie neffens de folkstelling fan 2016 31,8% fan 'e befolking fan 'e Gold Coast út ateïsten en agnosten, 20,7% út leden fan 'e Roomsk-Katolike Tsjerke, 16,2% út leden fan 'e Anglikaanske Tsjerke fan Austraalje en 3,9% út leden fan 'e Ferienjende Tsjerke yn Austraalje.
Granada
Nasriden
Mei't de reconquista goed op gong kaam, de kristlike keningen fan Kastylje en Aragon terrein wûnen yn Al-Andalûs en Idris al-Ma'mun as lêste Almohadyske hearsker it Ibearyske Skiereilân ferliet, waard de ambisjeuze Mohammed I ibn Nasr de nije lieder fan it emiraat Granada. Hy lei de grûnslach foar de Nasriden-dynasty, de lêste en langst hearskjende islamityske dynasty fan it Ibearyske Skiereilân.
Riemkje Geveke
Riemkje Geveke, better bekend as Rine Geveke (De Gordyk, 25 juny 1915 - Lutjebroek, 22 jannewaris 2006) wie de earste froulike opnamelieder fan grammofoanplaten yn Nederlân.
Victor Marijnen
Hy waard begroeven op begraafplak Westduin yn De Haach.
Riëtte Fledderus
Yn 2008 waard dúdlik dat Riëtte Fledderus oan har lêste seizoen op ynternasjonaal nivo dwaande is.
Sibrand Gratama
Sibrand Gratama (Harns, 20 maaie 1784 – Assen, 9 jannewaris 1858) wie in jurist en boargemaster.
Mr. Gratama wie yn 1823 oprjochter en haadredakteur fan de Provinciale Drentsche en Asser Courant (yn 2001 opgien yn it Dagblad van het Noorden). Hy waard troch Willem II beneamd ta Ridder yn de Oarder fan de Nederlânske Liuw (1824) en troch Willem III ta Kommandeur yn de Oarder fan de Ikekroan (1854).
Paulus de Boskkabouter
Paulus de Boskkabouter (yn it oarspronklike Nederlânsk: Paulus de Boskabouter) is in skepping fan de Nederlânske striptekener Jan van Oort dy't yn 1946 ûnder pseudonym fan Jean Dulieu (= Frânske oersetting fan syn namme) it earste Paulustekentelsje makke yn Het Vrije Volk. De rige waard al rillegau in súkses en waard ek as boek publisearre. Letter kaam der ek in radioharkspulsearje en in telefyzjepopperige.
Opsterlânsk Belang
Ferkiezingsresultaten 1974 - 1998
Nei de ferkiezings yn 1974 kaam Opsterlânsk Belang mei fjouwer sitten yn de ried. Nettsjinsteande de 4 sitten mocht Opsterlânsk Belang net op in plak yn it kolleezje rekkenje. Yn 1978 sakke de lokale partij werom nei twa sitten. Yn 1986 en 1990 helle de partij trije sitten. Yn 1994 en 1998 groeide de partij út nei 4 riedssitten. Opsterlânsk Belang bleau al dy jierren in opposysjepartij.
Broer Knyn
thumb|right|Broer Knyn en de tarrepoppe, út Uncle Remus, His Songs and His Sayings: The Folk-Lore of the Old Plantation, 1881 thumb|Yllustraasje fan Broer Knyn yn Punch, Or The London Charivari 1892 Broer Knyn (Ingelsk Bre'r Rabbit) is in figuer yn folksherhalen dy't om 1900 hinne yn it suden fan 'e Feriene Steaten ferteld waarden en foaral bekend wurden binne trochdat Walt Disney him oernommen en omfoarme hat; sa is Broer Knyn no in faak foarkommend tekentelsje yn it wykblêd Donald Duck.
Birgit Schuurman
Presintatrise
Har earste wurk as presintatrise hie Schuurman yn 2000, yn it tillefyzjeprogramma Wacky Wake Up, op 'e stjoerder Fox Kids. Fierders presintearre se troch de jierren hinne û.m. Countdown (2004) op Radio Veronica; TLC over... (2012), in programma oer leafde en seks op 'e stjoerder TLC; de útrikking fan 'e EBBA's (European Border Breaker Awards) yn 2013; en Live op Limmen (2018).
Paralympyske Spullen
Skiednis
Yn 1948 organisearre Sir Ludwig Guttman in sportwedstriid yn it Ingelske Stoke Mandeville foar feteranen út de Twadde Wrâldkriich mei rêchletsel. Fjouwer jier letter diene ek sporters út Nederlân mei oan dy Stoke Mandeville Spullen. Yn 1960 waarden dizze spullen tagelyk mei de Olympyske Spullen yn it Italiaanske Rome hâlden. De Paralympyske Spullen wiene berne. Oant en mei 1972 diene allinne sporters yn in rolstoel mei. Fan 1976 ôf dogge ek sporters mei in amputaasje en minsken mei in Fisuele beheining mei. Yn datselde jier waarden ek de earste Paralympyske Winterspullen hâlden; yn it Sweedske Örnsköldsvik.
Steatsline A
Skiednis
Steatsline A is, tegearre mei njoggen oare steatslinen, ûnderdiel fan de earste Steatsoanlis fan spoarwegen yn Nederlân. Yn 1866 wurdt, fiif jier neidat Kening Willem III op 22 oktober 1861 de earste stien fan in pylder fan de spoarbrêge by Sutfen lein hat, it trajekt Arnhim - Swol yn gebrûk naam. Yn 1865 ride der trouwens al treinen oer it stik Arnhim - Dimter. Yn de trije jier dy 't dêrop folgje wurdt de spoarline nei Ljouwert yn fazen yn gebrûk naam.
Ungaboer
Dêrom falt de bewenning sûnt dy tiid net mear ûnder Mullum, mar ûnder Harns. De bewenning oan de Rykswei falt noch hieltyd ûnder Mullum, dochs heart net by de buorskip.
Augsbuert-Lytsewâld
Skiednis
Augsbuert-Lytsewâld hearde oant de gemeentlike weryndieling yn 2019 by de gemeente Kollumerlân.
Tsjerke
De tsjerke, dy't mar fjouwer kear yn it jier brûkt wurdt, is besit fan de stifting Alde Fryske Tsjerken.
Skoalle en skoalhûs
thumb|260px|Skoalle mei skoalmasterswente Yn 1833 krige Augsbuert-Lytsewâld in nije skoalle en dêr waard yn 1839 it skoalhûs tsjinoan boud. Yn 1880 is de skoalle sletten, mei't master Tije van Teijens, doe't er 77 jier wie, mei pinsjoen gie.
Brigdamme
Brigdamme is in buorskip yn de gemeente Middelburch. It leit tusken Middelburch en Sint Laurens.
Peter Sijbenga
Sûnt midden njoggentiger jierren makket hy muzyk foar teäterproduksjes fan teäterselskip Tryater û.o. Hamlet (1995), Pak 'm Stanzi (1997/8), Kening Lear (2003), Abiku, Peer Gynt, 11stêdetocht (2008/9). Foar de lêste twa produksjes wurke hy gear mei slachwurker Sietze Pruiksma. Ek wie er belutsen by de iepening fan Sportstêd It Hearrenfean. De musical Tritichtûzen doazen skreau hy yn gearwurking mei Baukje Wytsma. Fierders wie hy tweintich jier lang fêste begelieder fan Rients Gratama en wurke hy mei oan foarstellings fan it Noard Nederlânsk Toaniel en tg.Max..
Into the Great Wide Open
Neiere beskriuwing
Yn 2011 wûn Into the Great Wide Open in Izeren Poadiumdier yn 'e kategory bêste festival yn Nederlân. Op Flylân sels is lykwols geregeldwei ûntefreden gefoeter oer it evenemint te hearren, dat foar lûdsoerlêst soargje soe, tefolle romte yn beslach nimme soe, tefolle minsken nei it eilân bringe soe en dêr't de pleatslike middenstân net genôch fan profitearje soe. Dêrfandinne dat de organisaasje by de tsiende edysje, yn 2018, de ynwenners fan East-Flylân mear by it festival besocht te belûken.
Ferslachjouwing
Sûnt de earste edysje fan Into the Great Wide Open is 3voor12 fan 'e VPRO de offisjele mediapartner fan it festival. Under en nei it evenemint publisearret 3voor12 yntegrale fideoferslaggen fan optredens fia syn webside.
François Bourgeon
Le Cycle de Cyann (De syklus fan Cyann)
(mei Claude Lacroix)
Hugo Brandt Corstius
P.C. Hooft-priis
Yn 1985 wegere it destiidske Kabinet-Lubbers I de P.C. Hooft-priis foar syn totale essayistysk oeuvre oan Hugo Brandt Corstius út te rikken, ek al wie er dêrfoar foardroegen troch de sjuery. Dat wie omdat hy neffens de ferantwurdlike minister Elco Brinkman 'it kwetsen ta ynstrumint ferheft hie'. It fergelykjen fan de destiidske minister fan Finansjen Onno Ruding mei de oarlochsmisdiediger Adolf Eichmann hie dêr grif skuld oan. De sjuery dy’t Brandt Corstius foardroegen hie protestearre fûl en trede of. It waard in wiere media-rel en de P.C. Hooft-priis is twa jier lang net útrikt; dy waard dêrnei fan Steatspriis degradearre ta 'gewoane' priis. Yn 1987 wie Brandt Corstius de earste skriuwer dy’t de fernijde P.C. Hooft-priis yn ûntfangst nimme mocht.
Wat Heit Docht, Is Altyd Bêst
Ynhâld
Dêr hat de boer wol earen nei, dat hy set mei de Ingelsen nei hûs ta en dêr oankommen fertelt er mem de frou alles dat er dien hat. As er seit dat er it hynder foar in ko omruile hat, seit se dat se de molke goed brûke kin. As er fertelt dat er de ko foar in skiep omruile hat, seit se dat dat wol sa goed is, want dan hawwe se èn wol èn molke, en boppedat is in skiep makliker te fuorjen. As er seit dat er it skiep omruile hat foar in goes, oppenearret se dat se al tiden sin hat om goes te iten. As er fertelt dat er de goes foar in hin omruile hat, is se bliid mei de aaien. En as er úteinlik seit dat er de hin omruile hat foar in sek rottige apels, wol se hawwe dat dy har krekt te pas komt, want se woe by master sipels liene, mar master is oan 'e deune kant, dat dy sei tsjin har: "Ik haw foar dy noch gjin rottige apel te lien." No kin se hìm moai wat rottige apels liene. Dat se jout har man in tút op 'e mûle, en dan moatte de Ingelsen ta de beurs. Sa sjogge je mar wer, beslút Andersen it mearke: it bringt altyd foardiel as de frou ynsjocht dat wat heit docht, altyd bêst is.
Bristolbaai
Skiednis
Nei't der yn 'e 1790-er jierren guon tydlike delsettings stifte wiene, stjoerde de Russysk-Amerikaanske Kompanjy ekspedysjes út om it binnenlân te ferkennen. Sa waard û.m. de krite tusken de rivieren de Kuskokwim en de Nushagak yn kaart brocht. Yn 1819 tekene de Aleoet Andrej Oestjûgov de earste folsleine lânkaart fan 'e Bristolbaai. Om 'e midden fan 'e njoggentjinde iuw hinne waard troch de Russyske Marine yntinsyf wurk ferrjochte om 'e kusten fan 'e Beringsee better yn kaart te bringen, wêrby't in protte kapen, bergen, eilannen, skiereilannen en lytsere ynhammen harren hjoeddeistige namme krigen. Yn 1867 kaam de Bristolbaai mei de Oankeap fan Alaska yn Amerikaanske hannen.
Under ynfloed fan 'e grutte útbarsting fan 'e Novarupta, in fulkaan op it Alaska-skiereilân, yn 1912, folge troch de pandemy fan 'e Spaanske Gryp yn 1919, rekke Naknek fierhinne ûntfolke. Neffens de mûnlinge oerlevering fan 'e bewenners wiene der om 1920 hinne noch mar trije húshâldings oer.
Nico Freriks
Yn it seizoen 2009/10 komt Freriks út foar Zadkine Rotterdam.Nesselande yn de Nederlânske A-League. Yn it seizoen 2010/11 kaam Freriks út foar Unicaja Almeria út Spanje. Nei dat seizoen komt er werom nei Belgje: hy spilet sowieso de folgjende twa seizoenen by Roeselare dêr't er tusken 2006 en 2008 ek al spile.
Slach by Aktium
De slach by Aktium
Yn de winter rûn ferskate bûnsmaten fan Antonius oer nei Oktavianus (û.o. kening Herodes de Grutte fan Judea). As yn 30 f.Kr. it leger fan Oktavianus Egypte berikt, makket Antonius in ein oan syn libben, blikt Caesarion fermoarde te wezen, en hat Kleopatra ek sels in ein der oan makke (neffens de oerlevering mei help fan in njirre).
Johan Veenstra
Johan Veenstra is yn 2001 beneamd ta Ridder yn de Oarder fan Oranje-Nassau, foar syn wurk yn en foar it Stellingwerfsk. Yn 2020 wûn Veenstra de Rink van der Veldepriis. Hy krige de priis foar syn boek Vroeger is veurgoed veurbi'j. It wie foar it earst dat de priis takend waard foar in boek dat yn in streektaal skreaun is. Yn maart 2021 waard Veenstra beneamd ta eareboarger fan de gemeente Weststellingwerf.
Keningsdei
Skiednis
Oant de Twadde Wrâldoarloch wie 1 maaie, de Dei fan de Arbeid, in wichtige rivaal fan Keninginnedei. Sosjalisten en kommunisten fierden dy dei mei grutte optochten en oare festiviteiten. De Dei fan de Arbeid hie in polityk karakter, mar dat hie Keninginnedei yn dy tiid ek. Yn it tige ferpyldere Nederlân fan 'e foaroarlochske snuorje bestie it net dat oanhingers fan anty-monargistyske politike partijen as de SDAP en de CPN Keninginnedei fiere soene. Omkeard fierden de kristen-demokratyske en liberale partijen de Dei fan de Arbeid net. Ynstee fan Nederlân te ferienjen, dreaune sokke feestdagen it lân fierder útinoar. Pas nei de Twadde Wrâldoarloch, doe't der in fermoedsoening ta stân kommen wie tusken de sosjalisten en de monargy, ûntjoech Keninginnedei him ta in feestdei foar àlle Nederlanners. Mei dêrtroch rekke doe yn Nederlân de fiering fan 'e Dei fan de Arbeid stadichoan yn it neigean.
Mauritiustsjerke (Jirnsum)
De tsjerke is yn juny 2010 bûten gebrûk steld en stiet te keap
Gert-Jan Veenstra
Eksposysjes fan syn wurken wienen û.o. te sjen yn Schoorl, Offenwier', by it Sudergemaal en yn de stêd Grins. Yn 2009 is Gertjan Veenstra 25 jier aktyf as selsstannich byldzjend keunstner. Der komt dan by syn oersjochtentoanstelling ek in boekje mei ynformaasje oer him út.
Fersekeringsmaatskippij
Fertsjintwurdiging
De measte fersekeringsmaatskippijen binne feriene yn it Bûn fan Fersekerders, dat de belangen fan 95% fan 'e fersekeringsmaatskippijen yn Nederlân fertsjintwurdiget. It Bûn hat fjouwer haadtaken:
List fan planetoïden 35201-35300
Dit is in list fan planetoïden 35201-35300.
Rânesee
Guon 'lytsere' seeën hawwe sels ek wer râneseeën, dy't dan yndirekte râneseeën binne fan 'e oseaan dêr't de 'memmesee' ta heart. Men kin dan tinke oan 'e Finske Golf, de Botnyske Golf en de Golf fan Riga, dat râneseeën binne fan 'e Eastsee, it Skagerrak en it Kattegat, dat râneseeën binne fan 'e Noardsee, de See fan Azov, in rânesee fan 'e Swarte See, en de Adriatyske See, Alboransee, Baleaarske See, Egeyske See, Golf fan Sirte, Ioanyske See, Levantynske See, Libyske See, Ligueryske See, See fan Sardynje en Tyrreenske See, dat râneseeën binne fan 'e Middellânske See.
Sint-Petrustsjerke (Tsjerkwert)
Oargel
thumb|left|200px|Oargel It oargel waard yn 1851 troch Van Dam boud. By de restauraasje fan 1961 waard it útwreide mei in frij pedaal. Ek is der doe in wynmotor oanbrocht.
Timothy Shelley
Sir Timothy Shelley, 2e Baronet fan Castle Goring (7 septimber 1753 – 24 april 1844) wie de soan fan Sir Bysshe Shelley, 1e Baronet fan Castle Goring en heit fan de romantyske dichter en dramaskriuwer Percy Bysshe Shelley.
Fersekering
Skeafersekering
In fersekering foar konsuminten hat standert in kontraktdoer fan maksimaal ien jier. De ferlinging fan in fersekering moat yn alle gefallen rom yn 't foar troch de fersekeringsmaatskippij oanjûn wurde. Kontrakten dy't stilswijend troch de fersekeringsmaatskippij ferlinge wurde kinne, besteane yn Nederlân fan 1 jannewaris 2010 ôf net mear. As de konsumint en de fersekeringsmaatskippij in oare rintiid fan 'e fersekering oerienkomme, moat de konsumint dêrfoar twa kear syn of har hantekening sette. De opsistermyn is, nei de earste ferlinging, yn alle gefallen maksimaal ien moanne. Wol men graach in mearjierrich kontrakt hawwe, dan is dat mooglik mitsdat (op 'e nij) in dûbele hantekening set wurdt.
Sommefersekering
In sommefersekering keart in yn 't foar ôfsprutsen bedrach út as it ûnwisse barren him foardocht. In sommefersekering wurdt ôfsletten op it libben of de sûnens fan in persoan. Sokke fersekerings binne sadwaande hast altyd libbensfersekerings. Utsûnderings op dy regel binne in ûngelokkefersekering en in arbeidsûngeskiktheidsfersekering. In libbensfersekering einiget nei't de útkearing dien is. Dêrnjonken hat de fersekeringnimmer op elts willekeurich momint it rjocht en beëinigje de fersekering sels.
Tastânkomming fan in fersekering
De fersekering komt ta stân troch it sluten fan in fersekeringsoerienkomst. Dat giet yn trije stappen.
Mathurin Guitet
Mathurin Guitet, ek wol Marthurin, (1664/65 - 1745) wie in kaptein fan de Fryske Admiraliteit, keapman en kaartmakker. Tusken 1704 en 1718 makke hy kaarten fan de Noard-Nederlânske en Noard-Dútske kust.
Flaktemûsgoffer
Biotoop
Flaktemûsgoffers libje op sânige grûn yn aride gebieten. Heuvels en leechberchtme male se net om, mar yn it heechberchtme komme se net foar.
Status
De flaktemûsgoffer hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen.
Deltawurken
Neist in tal yngripende maatregels foar it by de oerstreaming swierst troffen gebiet (Seelân en Súd-Hollân) waard troch dizze kommisje ek in oantal maatregels foarsteld foar de befeiliging fan de oare kustgebieten. Wichtige útgongspunten wienen oansjenlike dykferhegingen en - ferkoarting. Yn Fryslân waard yn it ramt fan de deltawurken de Lauwerssee ôfsluten (1969-1969). De diken oan de Fryske kust waarden op hichte brocht, fariearjend fan 9,50 oant ± 7,50 m +NAP. Earder wie dat 6,75 - 5,00 +NAP. Der binne doe flinke diskusjes fierd tusken foarstanners,fan feilichheid, miljeu en boerebelangen.
Hendecasyllabus
Hendecasyllabus Alcaïcus
In hendecasyllabus Alcaïcus of Alcaeyske hendecasyllabus sjocht dêr sa út yn in rymskema:
Jayne Mansfield
Mansfield hat net yn in protte films spile. Nei in pear grutte rollen yn Hollywood makke de kombinaasje fan negative publisiteit en minne saaklike besluten, dat hja út it sicht fan Hollywood rekke. Se spile doe yn lytse nachtclubs en yn in lyts tal produksjes, fral yn melodrama's en komeedzjes. Sy is omkommen yn in autoûngemak mei 34 jier.
Ditzum
Ditzum is in doarp tichteby de mûning fan de Iems, yn de Dútske dielsteat Nedersaksen. It doarp hie 646 ynwenners yn 2015.
Ditzum, dat ta it Reiderlân heart, is part fan de gemeente Jemgum yn de lânkring Lier. It is in terpdoarp, dat likernôch yn de achtste iuw ûntstien is. It hat in lange skiednis as fiskersdoarp. Oan de haven is noch altyd in werf, dêr't houten skippen boud wurde. Oant yn de jierren santich wie der ek noch in stienfabryk. Yn it lêste fearn fan de tweintichste iuw hat it doarp him ûntjûn ta in toeristedoarp. Yn 1995 kriich it as iennige doarp yn it distrikt Lier de titel "staatlich anerkannter Erholungsort".
Alpen
Hege Alpentoppen
Oare wichtige Alpentoppen binne:
Asunción
Asunción (folsleine namme: La Muy Noble y Leal Ciudad de Nuestra Señora Santa María de la Asunción) is de haadstêd fan Paraguay. De agglomeraasje mei de namme Gran Asunción, omfiemet de stêden San Lorenzo, Fernando de la Mora, Lambaré, Luque, Mariano Roque Alonso, Ñemby en Villa Elisa en hat sa'n 2.1 miljoen ynwenners. De stêd leit oan de rivier de Paraguay.
Heeren Zeventien (polityk)
De leden
Fertsjintwurdigers fan de ferskate politike partijen wiene fertsjintwurdige, wêrûnder Willem Banning en Van der Goes van Naters (SDAP), Einthoven (Nederlandsche Unie), Wim Schermerhorn (VDB), Struycken (RKSP), Okma (ARP), Piet Lieftinck (CHU) en Von Balluseck (Liberale Steatspartij) wiene. Ek de histoarikus Pieter Geijl hearde ta de Heeren Zeventien. De measten hiene foar de oarloch mar in ûndergeskikte rol spile yn de polityk. Se wiene yn it generaal jonger as de foaroansteande lieders fan foar de besetting. Hja stiene allegearre kritysk foar it foaroarlochske politike bestel oer. De besprekkingen fan de Heeren Zeventien wiene fertroulik. Der waard praat oer de politike takomst fan Nederlân en oer de te ferwachtsjen problemen.
Groningen (Minnesota)
It plak is ferneamd nei de provinsje Grinslân (Groningen) yn Nederlân. De mienskip hjitte yn it earstoan Miller Station, doe't dêr in postkantoar wie Belknap (1877-1881) en letter Groningen.
Jane Russell
thumb|right|200px|Jane Russell en [[Bob Hope]] Jane Russell, berne as Ernestine Jane Geraldine Russell (Bemidji (Minnesota), 21 juny 1921 - Santa Maria (Kalifornje), 28 febrewaris 2011) wie in Amerikaanske aktrise en sekssymboal.
Russell hat trijeris troud west: mei de footballspiler Bob Waterfield (1943–1967, skieding), mei de akteur Roger Barrett (1968) en ûnreplikguodmakelder John Calvin Peoples (1974–1999).
Marloes Bolman
Marloes Maria Hilde (Marloes) Bolman (Harns, 8 novimber 1977), is in roeister. Se fertsjintwurdige Nederlân by meardere grutte ynternasjonale wedstriden. Sa die se ien kear mei oan de Olympyske Spullen, mar wûn hjirby gjin medalje.
Alberta
Skiednis
Yn dyseldichste snuorje waarden de saneamde Nûmere Ferdraggen tekene mei de ûnderskate Yndiaanske folken yn it gebiet, mei as resultaat dat dy harren lân opjoegen yn ruil foar jierjilden en reservaten. Dêrby diene har geregeldwei skrinende ûngeregeldheden foar, wêrby't de mûnlinge ûnthjitten of sels de yn 'e ferdraggen fêstleine betingsten troch de blanken lang net altyd neikommen waarden. Dat late letter ta in langjierrige juridyske striid fan 'e Yndianen foar harren lânrjochten, dy't yn in protte gefallen noch altyd trochgiet of noch mar koartby beëinige is.
Ekonomy
Sûnt it begjin fan 'e tweintichste iuw hat Alberta him fierders ûntjûn ta ien fan 'e belangrykste toeristyske bestimmings fan Kanada. Yn dat ferbân moat fral it stedsje Banff neamd wurde, dêr't de lju simmerdeis komme foar de natuerskientme en om te kuierjen, mountainbiken en berchbeklimmen, en by 't winter om te skyen. In oare grutte publykslûker is de Calgary Stampede, in westernfestival yn Calgary, dat ferneamd is om syn rodeo, en dêr't elts jier 1,2 miljoen besikers op ôf komme.
Filips de Goede
Famylje
Antoine en Corneille soenen syn leavelingsbasterds west hawwe. Sy droegen (earst Corneille, dan Antoine) de titel fan Grut basterd fan Boergonje. 150px|thumb|Wapenskyld fan Filips de Goede nei 1430
Lier (stêd)
Geografy
thumb|180px|It stee dêr’t de Leda yn de Iems oer giet. Lier leit yn it suden fan de regio Eastfryslân yn de Dútske dielsteat Leechsaksen. De stêd leit sa likernôch 20 kilometer eastlik fan de provinsje Grinslân, en sa’n 40 kilomter westlik fan Aldenboarch. It âlde Lier is oan de Leda ûntstien, net sa fier fan it plak dêr’t de Leda oer giet yn de Iems. De stêd Lier waard grutter en grinzet hjoed-de-dei yn it westen oan de rivier de Iems. Sûnt de stedsdielen Bingum en Nettelboarch yn 1972 ûnderdiel waarden fan de gemeente Lier leit it stedsgebiet ek westlik fan de Iems en súdlik fan de Leda. De skippen dy’t fan see komme farre troch in seeslûs dy’t de haven beskermet.
Geology
It sintrum fan de stêd leit op in útrinner fan in Aldenboarchske-Eastfryske geastrêch út de iistiid. Benammen yn it sintrum en yn dielen fan Loga en Logabirum bestiet de grûn faak út sân en blokliem. Om de geastrêch hinne leit yn it westen, suden en súdeasten de sompige grûn fan de Iems en de Leda. Dêrneist bestiet it gebiet om de rivieren hinne ek út feangrûn mei in laach slyk der oerhinne. Yn it noardeastlike diel fan it stedsgebiet, yn it noarden fan it stedsdiel Logabirum, bestiet de boaiem ek út feangrûn. Oarspronklik leinen yn it noarden fan de stêd noch ferskillende sânbulten, mar dy binne oan it begjin fan de 20e iuw ôfgroeven. Hjoed-de-dei leit it stedsgebiet tusken ien en sân meter boppe seenivo.
Klimaat
Boarne:
Skiednis
De Cirksena’s en de Hânzestêd Hamboarch bouden nije hannelsrûtes troch de Fryske lannen. Yn dy tiid waard de boarch Stikhuzen boud as beskerming foar dy rûtes. Yn it jier 1453 kaam de fêsting Leerort, en dêrmei de stêd Lier, ûnder it bewâld fan Ulrich Cirksena. Under de neiteam fan Ulrich Cirksena waard Leerort de sterkste fêsting yn ‘e regio. Cirksena waard yn 1464 ferheven ta greve fan Eastfryslân. De stêd hat noch in aardich skoft residinsjestêd west fan de Eastfryske greven. Hja wienen yn de 16e iuw wol gauris yn Leerort. Dêrnei waard Auwerk de residinsjestêd. Yn 1508 krige Lier syn merkrjocht. Truch de hannel dy’t dêrtroch ûntstie koe de stêd groeie. Sa hie de stêd om it jier 1600 hinne tusken de 3.000 en 5.000 umwenners en sa likernôch tusken de 500 en 550 huzen. De waach fan Lier waard yn 1714 boud.
Sippie Tigchelaar
Tigchelaar is anno 2011 bestjoerslid by de KNSB mei ûnder oare kommunikaasje yn har takepakket.
Lier (stêd)
Skiednis
Yn de Twadde Wrâldkriich waard Lier net sa bot rekke troch bombardeminten, lykas yn de stêd Emden wol it gefal wie. De stêd waard op 28 april 1945 ynnommen troch de Kanadezen. Yn de earste jierren nei de oarloch stie de stêd Lier en it distrikt Lier ûnder it bewâld fan in Britske militêre kommandant. Yn 1946 waarden de earste politike partijen wer talitten en yn itselde jier waarden op 15 septimber de earste nije ferkiezings holden. Nei de oarloch groeide it ynwennertal hurd troch de komst fan flechtlingen út de eardere Dútske ryksgebieten dy't fuort nei de oarloch ûnderdiel waarden fan Poalen (eastlik fan de rivieren Oder en Neisse). thumb|Tusken 1971 en 1990 waard de histoaryske binnenstêd fan Lier renovearre. By de ein fan de oarloch yn 1945 hie de stêd sa'n 14.200 ynwenners, fiif jier dêrnei kaam it ynwennertal boppe de 20.000 út. Yn 1950 wennen 5.578 flechtlingen yn Lier, 27,1 persint fan de hiele stedsbefolking. De stêd hie dêrtroch in grut ferlet fan nije wenningen wêrfan de stêd sels ek opdracht joech om nije huzen te bouwen. Troch de flechtlingen, en de weromkommende Dútske soldaten dy't nei de oarloch earst noch finzen holden waarden, hie de stêd ekonomyske problemen. Der wie lang net genôch wurk foar alle ynwenners. De stêd Lier en it distrikt Lier wurken oan safolle mooglik fasiliteiten dy't nedich wienen om nije bedriuwen nei de stêd ta te heljen. Tusken 1948 en 1960 groeide it tal yndustriële bedriuwen fan 20 nei 36, it tal hannelsûndernimmingen groeide yn dyselde tiid fan 20 nei 36.
Ekonomy
De haven fan Lier leit sawat hûndert kilometer fan de Noardsee ôf (by Boarkum). Troch in slûs is de haven fan Lier skaat fan de Leda en de Iems. Yn 2011 waard yn de haven fan Lier 623.000 ton oan guod omslein. De Bünting groep sit sûnt 1806 yn Lier en is ien fan de grutste wurkjouwers fan de stêd. Bünting is eigener fan ferskate supermerken, mar it bedriuw is mear bekend om syn East-Fryske tee.
Media
By de ZGO Zeitungsgruppe Ostfriesland GmbH yn Lier wurdt de Ostfriesen-Zeitung makke dy’t rûnom yn Eastfryslân abonnees hat en fan moandei oant en mei sneon ferskynt. It stedsdiel Bingum leit yn it Reiderlân en kriget dêrom de Rheiderland-Zeitung út Weener dy’t ek fan moandei oant en mei sneon besoarge wurdt.
Fertsjintwurdiger yn de Bûnsdei
By de Bûnsdeiferkiezings fan 2009 waarden de neikommende resultaten helle:
Oriïnt Ekspres
Skiednis fan de rûtes
Lykas hjirboppe ek al diels behannele is, hat de Oriïnt Ekspres ferskate rûtes folge op syn reis nei Istanbûl.